3. การประกอบธุรกิจของแต่ละสายผลิตภัณฑ์

สำหรับการประกอบธุรกิจของแต่ละสายผลิตภัณฑ์นั้น ธุรกิจของบริษัทฯ สามารถจำแนกได้ดังนี้

1.  ธุรกิจให้บริการการจัดกิจกรรมทางการตลาด (Event Marketing)

2.  ธุรกิจการให้บริการการจัดงานนิทรรศการถาวรและพิพิธภัณฑ์ (Museum Exhibition)

3.  ธุรกิจการให้บริการอื่น ๆ (Others)

3.1 ลักษณะผลิตภัณฑ์และบริการ

  3.1.1 ธุรกิจให้บริการการจัดกิจกรรมทางการตลาด (Event Marketing)

  ธุรกิจครอบคลุมการให้บริการการจัดกิจกรรมทางการตลาด (Event Marketing)
  และงานแสดงสินค้าครบวงจร (Turnkey Event and Exhibition Management)
  ตั้งแต่ต้นน้ำไปยังปลายน้ำ ครอบคลุมตั้งแต่การวางแนวความคิด การออกแบบ และการผลิต
  ตลอดจนการพัฒนาการผลิต และติดตั้งกิจกรรมทางการตลาดของสินค้านั้น ๆ

  ทั้งหมดนี้บริษัทฯ สามารถให้บริการได้ในทุกห่วงโซ่ทางธุรกิจ เช่น เจ้าของผลิตภัณฑ์ (Product
  Owners) ที่ต้องการนำเสนอผลิตภัณฑ์สู่กลุ่มเป้าหมาย ผู้วางแผนการตลาด (Planner)
  ผู้จัดงานแสดงสินค้าหรือเจ้าของกิจกรรมทางการตลาด (Trade Show Organizers, Event
  Owner) ผู้จัดงานให้ลูกค้าและจัดการแสดง (Event Organizers, Show Managers)
  การจัดสร้างโครงการให้เป็นรูปธรรม (Project Management)
  ผู้อำนวยความสะดวกในการจัดงาน (Event Service Providers)
  ไม่ว่าจะเป็นการให้บริการช่างสี ช่างไฟ โทรศัพท์ ประปา
  รวมถึงการเป็นผู้ขนส่งการขนส่งอุปกรณ์เข้ามายังพื้นที่จัดงาน (Logistic & Supporting)

-   ธุรกิจการให้บริการการจัดกิจกรรมทางการตลาด (Event Marketing)

    -   ลักษณะของบริการ

  ลักษณะการให้บริการการจัดกิจกรรมทางการตลาด (Event Marketing)
  เป็นการสื่อสารทางการตลาดของเจ้าของผลิตภัณฑ์ (Product Owner)
  ที่ต้องการจัดกิจกรรมส่งเสริมการขายเพื่อสื่อสารกับผู้บริโภคกลุ่มเป้าหมายโดยตรง ทั้งนี้
  งานจะมีความหลากหลายแตกต่างกันไป
  ซึ่งจะขึ้นอยู่กับวัตถุประสงค์ของลูกค้าว่าจะต้องการจะส่งเสริมการขายผลิตภัณฑ์หรือสินค้า
  หรือต้องการแนะนำสินค้า/ผลิตภัณฑ์ใหม่ หรือเพื่อสร้างความสัมพันธ์ที่ดีระหว่างลูกค้าและผู้บริโภค
  ได้แก่ การจัดทำเทศกาลพิเศษขึ้นในรูปการสัมมนา งานบันเทิง งานมหกรรมดนตรี เป็นต้น
  โดยส่วนใหญ่ลักษณะงานจะใช้เวลาสั้นๆ เน้นการมีส่วนร่วมของผู้บริโภค
  และเป็นการสร้างภาพพจน์ที่ดีและประทับใจแก่ผู้บริโภค นอกจากนั้น
  สถานที่ใช้ในการจัดกิจกรรมทางการตลาดจะมีความแตกต่างกันขึ้นอยู่กับแนวคิดของการส่งเสริมการขายของแต่ละสินค้าและบริการ
  เช่น ห้างสรรพสินค้า โรงแรม ศูนย์การแสดงสินค้า เป็นต้น
  ดังนั้นจึงเป็นกิจกรรมทางการตลาดที่สร้างมูลค่าให้กับผลิตภัณฑ์
  และเข้าถึงกลุ่มเป้าหมายได้อย่างรวดเร็ว

-   ผลงานที่ผ่านมาของบริษัท

-   งานกิจกรรมทางการตลาด อาทิ งาน Road Shows ให้แก่ผลิตภัณฑ์ต่างๆ เช่น รถยนต์
    Chevrolet, Mercedes Benz, Ford, Jeep และ Ford Road Show ผลิตภัณฑ์อื่นๆ
    ได้แก่ Nokia, AIS, เป็นต้น

-   งานเปิดตัวสินค้า อาทิ งาน Chevrolet Colorado Launch, งาน Chevy OK Day,
    งาน Chevy Homecoming Day,

-   งาน Road Shows ให้กับ Thailand Elite Card ของการท่องเที่ยวแห่งประเทศไทย ที่
    Taiwan และ Korea

-   งานครบรอบ 120 ปี การไฟฟ้าฝ่ายผลิตแห่งประเทศไทย, งานครบรอบ 200 ปี
    สถาบันเทคโนโลยีพระจอมเกล้าเจ้าคุณทหาร ลาดกระบัง

-   งานประชุมประจำปีสำนักงานพัฒนาวิทยาศาสตร์และเทคโนโลยีแห่งชาติ

-   งานเหลียวหลังแลหน้าจากรากหญ้าสู่รากแก้ว ของรัฐบาล

-   งานเปิดตัวสินค้า อาทิ งาน Grand Opening Ceremony ของ General Motors
    (Thailand), Assembly Center และ 1st Zafira Drive Off Line Ceremony
    ที่จังหวัดระยอง ปี 2000 งาน CP Orange Launch ที่บางไทร จังหวัดอยุธยา ปี 2002

-   งานเทศกาล หรือมหกรรมบันเทิง อาทิ Nokia Big Bang Festival ที่สยามสแควร์ ปี
    2001 Fendi Party Night ที่ The Species กรุงเทพฯ และงาน Thailand ปี 2000

-   งานสัมมนา อาทิ IBM Japan Convention’ 2000 โรงแรมแชงกรีล่า กรุงเทพมหานคร

-   งานออกแบบและจัดสร้าง SUBARU Pavilion ในงาน 22^(nd) Thailand
    International Motor Expo 2005

-   งาน BEST OF NONTHABURI จัดสร้าง Pavilion บจก. ไทยเอเชีย แปซิฟิก บริวเวอรี่
    (Heineken, Tiger Beer , Cheers Beer) ปี 2005

-   งาน Thai Metalex 2005 ของ บริษัท สยาม-ฟลุคส์ ลูบริแคนท์ส จำกัด ปี 2005

-   งานออกแบบและก่อสร้างตกแต่งนิทรรศการ OTOP Premium & kitchen to the World
    2005 อาคารแสดงสินค้า กรมส่งเสริมการส่งออกถนนรัชดาภิเษก

-   ASEAN ENERGY BUSINESS FORUM 2004 ณ WORLD TRADE CENTER METRO MANILA,
    PHILIPPINES ของ บริษัท ปตท.จำกัด (มหาชน)

-   ธุรกิจให้บริการการบริหารจัดงานแสดงสินค้าครบวงจร (Turnkey Event and
    Exhibition Management)

  ธุรกิจบริการทำการสื่อสารทางการตลาดโดยผ่านการจัดงานแสดงสินค้า/นิทรรศการ
  (Exhibition) ลักษณะโดยทั่วไปเป็นการจัดกิจกรรมทางการตลาด
  ให้แก่ลูกค้าซึ่งเข้าร่วมงานแสดงสินค้าที่จัดโดยผู้จัดงานแสดงสินค้าหรือเจ้าของกิจกรรมทางการตลาด
  (Trade Show Organizer, Event Owner) ในช่วงระยะเวลาสั้นๆ
  สอดคล้องกับตารางเวลาที่กำหนดไว้ล่วงหน้าของงานแสดงสินค้านั้นๆ
  โดยทั่วไปงานแสดงสินค้าจะแบ่งออกเป็น

-   งานแสดงสินค้านานาชาติระดับโลกหรือขนาดใหญ่มาก ตัวอย่างเช่น งาน Universal
    Exposition งาน Geneva Telecom งาน Frankfurt Motor Show หรืองาน Cebit
    เป็นต้น งานลักษณะนี้จะประกอบด้วยผู้เข้าร่วมงานจาก ทั่วโลก
    ทั้งในรูปของหน่วยงานราชการและเอกชน
    ใช้พื้นที่ในการจัดแสดงเป็นจำนวนหลายแสนตารางเมตร
    และมีความถี่ของการจัดงานหลายประเภทเช่น ทุกปี ปีเว้นปี หรือทุกสิ้นปี เป็นต้น

-   งานแสดงสินค้านานาชาติระดับภูมิภาค (Regional Exhibition)
    เป็นการจัดงานแสดงสินค้า/นิทรรศการ ที่มีวัตถุประสงค์เพื่อแสดงศักยภาพของภูมิภาคต่างๆ
    หรือเป็นงานแสดงสินค้าเฉพาะกลุ่มอุตสาหกรรมที่ได้รับการยอมรับว่าเป็นงานหลักของภูมิภาค
    อาทิงาน Asia Telecom งาน International Bangkok Motors Show งาน A
    scope งาน Bangkok Gem and Jewelry Fair เป็นต้น ลักษณะของการใช้พื้นที่
    ความถี่ห่างของการจัดงาน
    และประเภทของผู้เข้าร่วมงานจะเป็นไปในลักษณะเดียวกับงานแสดงสินค้าระดับโลก
    แต่จะมีความเป็นภูมิภาคมากขึ้น

-   งานแสดงสินค้า/นิทรรศการนานาชาติระดับท้องถิ่น (Trade Exhibition)
    เป็นงานแสดงสินค้าที่มี องค์ประกอบของท้องถิ่นมากขึ้น (Local Content)
    ทั้งนี้ขึ้นอยู่กับผู้จัดงานแสดงสินค้า และลักษณะของงานแสดงสินค้านั้นๆ ตัวอย่างเช่น งาน BOI
    Fair งาน Investor Fair
    นอกจากนั้นยังมีการจัดนิทรรศการของหน่วยงานราชการที่เป็นการส่งเสริมความรู้ให้กับประชาชนเช่นงานสัปดาห์วิทยาศาสตร์แห่งชาติ
    งาน ICT EXPO เป็นต้น

-   ผลงานที่ผ่านมาของบริษัท

-   การจัดบริหารการแสดง Thailand pavilion ในงาน Universal Exposition ปี
    2000 ที่ประเทศสหพันธรัฐเยอรมัน และเป็นผู้ดำเนินการก่อสร้างตกแต่ง Thailand
    Pavilion ณ ประเทศแคนนาดา ออสเตรเลีย และสเปน ปี 1986 ปี 1988 และปี 1992
    ตามลำดับ

-   การจัดบริหารงานแสดงสินค้าให้กับผลิตภัณฑ์ต่าง ๆ อาทิ Mercedes-Benz, Chevrolet,
    Jeep, Ford, Volvo และ Kenwood ในงาน Bangkok International Motors
    Show 2001-2005 เป็นต้น

  บริษัทได้รับมอบหมายจากหน่วยงานภาครัฐในการจัดงานแสดงระดับ World Exhibition

-   การจัดบริหารงานแสดงสินค้าให้กับองค์กรหน่วยงานต่างๆ รวมถึงบริษัทเอกชน ทั้งใน
    และต่างประเทศ ในงาน ICT Expo 2004, Hemophilia 2004, Thailand Science
    & Technology 2004, SET in the City 2004, IT&CMA, Powergen, ATF,
    AIME, Air Freight Asia , Bangkok Gems, Combex, Architects, TIFF,
    TPLAS , Home Buyer Guide , Com World Thailand 2004, Intermach, และ
    Asean Energy Business Forum 2004ที่ประเทศฟิลิปปินส์ , ITB ที่ Berlin,
    Thailand Science Tech 2003 – 2005

  3.1.2 ธุรกิจการให้บริการการจัดงานนิทรรศการถาวรและพิพิธภัณฑ์ (Museum Exhibition)

-   ลักษณะของบริการ

  ธุรกิจการจัดแสดงนิทรรศการถาวรและพิพิธภัณฑ์
  เป็นส่วนหนึ่งของการประชาสัมพันธ์ให้ผู้เข้าชมมีความความเข้าใจที่ถูกต้องในนิทรรศการหรืองานแสดงนั้นๆ
  ได้ตลอดเวลาโดยมักจะอยู่ในรูปศูนย์การศึกษา (Education Center) ศูนย์ประชาสัมพันธ์ (PR
  Center) พิพิธภัณฑ์ (Museum) เป็นต้น
  มักจะเน้นประชาสัมพันธ์เนื้อหาที่ได้รับความสนใจหรือเป็นการให้ความรู้แก่ผู้เข้าชม
  ทั้งนี้ระยะเวลาของจัดแสดงนิทรรศการถาวรและพิพิธภัณฑ์มักจะเป็นการแสดงผลงานทั้งกึ่งถาวรหรือจัดแสดงถาวรโดยมีระยะเวลามากกว่า
  1 ปี เป็นต้นไป
  และจะมีการปรับปรุงเพิ่มเติมเทคโนโลยีและข้อมูลให้สอดคล้องกับการเปลี่ยนแปลงที่เกิดขึ้นอย่างรวดเร็ว
  โดยปกติจะมีการปรับปรุงทุก 3-5 ปี

-   ผลงานที่ผ่านมาของบริษัทได้แก่

    -   พิพิธภัณฑ์

-   งานปรับปรุงและตกแต่งภายในอาคารหอศิลปะและวัฒนธรรม ภาคตะวันออก ระยะที่ 2
    มหาวิทยาลัยบูรพา จ.ชลบุรี

-   โครงการ BLCP VISITOR CENTER ของโรงไฟฟ้าบีแอลซีพีพาวเวอร์
    นิคมอุตสาหกรรมมาบตาพุด จ.ระยอง

-   โครงการออกแบบและตกแต่งภายในอาคารจัดแสดงเกี่ยวกับภูมิปัญญาอีสาน
    ศูนย์ส่งเสริมศิลปาชีพ ในสมเด็จพระนางเจ้าฯ พระบรมราชินีนาถ จ. อุบลราชธานี
    ของสำนักงานส่งเสริมวิสาหกิจขนาดกลางและขนาดหย่อม (สสว.)

-   โครงการออกแบบและปรับปรุงหอพิพิธภัณฑ์กีฬาแห่งชาติ ของการกีฬาแห่งประเทศไทย

-   โครงการจ้างออกแบบปรับปรุงอาคาร (อาคาร 5 ชั้น
    ด้านหลังอาคารพิพิธภัณฑ์พระบาทสมเด็จพระปกเกล้าเจ้าอยู่หัว) ของสถาบันพระปกเกล้า
    ที่หลานหลวง

-   พิพิธภัณฑ์ท้องถิ่นกรุงเทพมหานคร (4เขต)
    จัดแสดงวิถีชีวิตความเป็นอยู่ของชุมชนในเขตบางขุนเทียน เขตสัมพันธวงศ์, เขตบางรัก,
    เขตบางกอกน้อย

-   โครงการหอประวัติสถาบัน มหาวิทยาลัยกรุงเทพ อาคารหอสมุดสุรัตน์ โอสถานุเคราะห์
    วิทยาเขตรังสิต ของมหาวิทยาลัยกรุงเทพ

-   นิทรรศการไฟฟ้าและพลังงานไทย ขององค์การพิพิธภัณฑ์วิทยาศาสตร์แห่งชาติ

โครงการพัฒนาอุทยานประวัติศาสตร์และจัดทำพิพิธภัณฑ์เพื่อระลึกถึงวีรกรรม 8 ธันวาคม 2484

-   อุทยานประวัติศาสตร์ กองบิน 53 กองพลบินที่ 4 อ่าวมะนาว จ.ประจวบคีรีขันธ์
    ของกองทัพอากาศ

-   พิพิธภัณฑ์รามคำแหง (สุโขทัย) อุทยานประวัติศาสตร์เมืองเก่า อ.เมือง จ.สุโขทัย
    ของกรมศิลปากร

พิพิธภัณฑ์พุทธศาสนา พุทธมณฑล จ.นครปฐม ของสำนักพุทธศาสนาแห่งชาติ พุทธมณฑล

งานจัดทำพิพิธภัณฑ์พระบาทสมเด็จพระปกเกล้าเจ้าอยู่หัว เพื่อจัดแสดง พระราชประวัติและพระราชกรณียกิจพระบาทสมเด็จพระปกเกล้า ฯ ของสถาบันพระปกเกล้า ที่หลานหลวง

-   งานออกแบบและจัดทำวัสดุจัดแสดงศูนย์จัดแสดงนิทรรศการเพื่อการท่องเที่ยว พิพิธภัณฑ์ฝิ่น
    (หอพิพิธนิทัศน์) ระยะที่ 2 จังหวัดเชียงราย ของการท่องเที่ยวแห่งประเทศไทย

-   งานออกแบบและก่อสร้าง นิทรรศการภายใน
    หอพระราชประวัติสมเด็จพระศรีนครินทราบรมราชชนนี
    ของมูลนิธิแม่ฟ้าหลวงและการท่องเที่ยวแห่งประเทศไทย

-   ปรับปรุงพิพิธภัณฑ์การดนตรีทูลกระหม่อมบริพัตรฯ วังสวนผักกาด มูลนิธิจุมภฎ-พันธุ์ทิพย์

-   โครงการอุทยานสามก๊ก จ.ชลบุรี

-   นิทรรศการเคลื่อนที่ เรื่อง ดาราศาสตร์กับมนุษย์ ศูนย์วิทยาศาสตร์เพื่อการศึกษา-เอกมัย
    กรมการศึกษานอกโรงเรียน กระทรวงศึกษาธิการ

-   โครงการปรับปรุงโถงนิทรรศการของตลาดหลักทรัพย์แห่งประเทศไทย
    อาคารตลาดหลักทรัพย์แห่งประเทศไทย

-   งานออกแบบและก่อสร้าง พิพิธภัณฑ์วางแผนครอบครัว กรมอนามัย กระทรวงสาธารณสุข

-   นิทรรศการภายในพิพิธภัณฑ์เด็กกรุงเทพมหานคร จตุจักรในส่วนของ ภาควิทยาศาสตร์
    ภาคธรรมชาติ และภาคเฉลิมพระเกียรติ

-   ศูนย์นิทรรศการป้องกันและแก้ไขปัญหายาเสพติด สำนักงานป้องกันและปราบปรามยาเสพติด

-   นิทรรศการกึ่งถาวร

-   โครงการออกแบบและตกแต่งหอหัตถกรรมอาเซียน ของศูนย์ส่งเสริมศิลปาชีพระหว่างประเทศ
    บางไทร

-   งานจัดทำนิทรรศการภายในศูนย์บริการนักท่องเที่ยว อุทยานแห่งชาติเขาใหญ่
    บริเวณน้ำตกสาริกา และน้ำตกนางรอง ของ กรมอุทยานแห่งชาติสัตว์ป่าและพันธุ์พืช

-   งานห้องนิทรรศการ รัชกาลที่ 9 และระบบ Magic Vision พร้อมบอร์ดนิทรรศการ
    บริเวณโรงเรียนเตรียมหาร จังหวัดนครนายก

-   โครงการปรับปรุงนิทรรศการ ห้องสมุดและอาคารสโมสร ส่วนงานเทคนิคจัดแสดง งานไฟฟ้า
    งานระบบควบคุมงาน กราฟิคและงาน magic vision บริเวณโรงเรียนเตรียมหาร
    จังหวัดนครนายก ของโรงเรียนเตรียมหาร

-   โครงการปรับปรุงนิทรรศการ ห้องสมุดและอาคารสโมสร ส่วนงานโสตทัศนูปกรณ์
    บริเวณโรงเรียนเตรียมหาร จังหวัดนครนายก ของโรงเรียนเตรียมหาร

-   นิทรรศการประวัติความเป็นมาพระมหาธาตุเจดีย์ ดอยอินทนนท์ จังหวัด เชียงใหม่
    ของกองทัพอากาศ

-   พิพิธภัณฑ์ศูนย์ถ่านหินลิกไนต์ศึกษา (เหมืองแม่เมาะ)
    เฉลิมพระเกียรติพระบาทสมเด็จพระปกเกล้าเจ้าอยู่หัว ณ เหมืองแม่เมาะ จังหวัดลำปาง

-   งานออกแบบหอศิลปะและวัฒนธรรมภาคตะวันออก มหาวิทยาลัยบูรพา จ.ชลบุรี ของ ม.บูรพา

-   นิทรรศการกึ่งถาวร เรื่อง ภัยธรรมชาติ ศูนย์วิทยาศาสตร์เพื่อการศึกษา-เอกมัย
    กรมการศึกษานอกโรงเรียน กระทรวงศึกษาธิการ

-   นิทรรศการกึ่งถาวรเรื่อง กาลเวลา ศูนย์วิทยาศาสตร์เพื่อการศึกษา-เอกมัย
    กรมการศึกษานอกโรงเรียน กระทรวงศึกษาธิการ

-   นิทรรศการกึ่งถาวร เรื่อง มนุษย์กับสิ่งแวดล้อม และเรื่อง ดวงดาวกับชีวิต
    ศูนย์วิทยาศาสตร์เพื่อการศึกษา-เอกมัย กรมการศึกษานอกโรงเรียน กระทรวงศึกษาธิการ

-   พิพิธภัณฑ์อุทยานใต้ทะเล จุฬาภรณ์ 36 จังหวัดพังงา นิทรรศการกึ่งพิพิธภัณฑ์
    ความสัมพันธ์ไทย-จีน ภายใต้พระบรมโพธิสมภาร มหาวิทยาลัยหัวเฉียวเฉลิมพระเกียรติ
    นิทรรศการกึ่งถาวร เรื่อง วิถีสู่ธรรมชาติ องค์การพิพิธภัณฑ์วิทยาศาสตร์แห่งชาติ
    ระทรวงวิทยาศาสตร์ เทคโนโลยี และสิ่งแวดล้อม

-   นิทรรศการกึ่งถาวร เรื่อง ดาราศาสตร์และอวกาศ อุทยานวิทยาศาสตร์ ณ หว้ากอ
    จังหวัดประจวบคีรีขันธ์ กรมการศึกษานอกโรงเรียน กระทรวงศึกษาธิการ

-   นิทรรศการรำลึกสมเด็จย่า อาคารมหิศร ไทยพาณิชย์ปาร์คพลาซ่า

-   พระบิดาแห่งวิทยาศาสตร์ไทย อุทยานวิทยาศาสตร์ ณ หว้ากอ จังหวัดประจวบคีรีขันธ์
    กรมการศึกษานอกโรงเรียน กระทรวงศึกษาธิการ

  3.1.3 ธุรกิจการให้บริการอื่น ๆ (Others)

นอกจากบริการหลักทั้ง 3 บริการ บริษัทยังมีบริการย่อยอื่น ได้แก่

-   การให้เช่าเต็นท์ปรับอากาศขนาดใหญ่ (Outdoor Space Rental) โดยมีขนาดเต็นท์ตั้งแต่
    1,000 ตารางเมตร จนถึงมากกว่า 20,000 ตารางเมตร
    เป็นการให้บริการขยายพื้นที่การจัดแสดงเป็นการชั่วคราวให้แก่ผู้จัดงานแสดงงานนิทรรศการ
    หรืองานมหกรรมต่างๆ ที่มีความจำเป็นต้องใช้พื้นที่ในร่มจำนวนมาก

-   การออกแบบป้าย และป้ายโฆษณา (Signage & Graphic Banner)
    เป็นการให้บริการการออกแบบป้ายโฆษณาประกอบงานแสดงสินค้านิทรรศการ
    หรือมหกรรมการแสดงต่างๆ เพื่อเป็นการโฆษณา หรือประชาสัมพันธ์

-   อุปกรณ์ตกแต่งประกอบการขายสินค้า อาทิ เฟอร์นิเจอร์ (Furniture Plug-in)
    ตู้แสดงสินค้า (Point of Purchase)
    เพื่อนำไปประกอบในคูหานิทรรศการหรือติดตั้งตามห้างสรรพสินค้า หรือร้านค้าทั่วไป
    เพื่อช่วยในการส่งเสริมการขายให้มีความสอดคล้องกับแผนการตลาดของลูกค้า
    และเน้นความทันสมัยเพื่อดึงดูดความสนใจจากผู้ซื้อสินค้า

-   งานออกแบบตกแต่งภายในสำนักงาน งานออกแบบตราสัญลักษณ์ขององค์กร
    โดยบริษัทจะนำแนวคิดและความต้องการของลูกค้าถ่ายทอดออกมาเป็นงานออกแบบ
    โดยลูกค้าอาจนำไปผลิตหรือดำเนินการก่อสร้างตามแบบเองก็ได้

-   ผลงานที่ผ่านมาของบริษัท ได้แก่

-   งานติดตั้งเต็นท์ขนาดใหญ่ งาน Bangkok International Motor Show 2001 - 2005
    ที่ BITEC

-   งานติดตั้งเต็นท์ขนาดใหญ่ งานประชุมเอดส์โลกปี 2004

-   งานตกแต่ง SIEMENS RETAIL SHOP

-   งานออกแบบตราสัญลักษณ์ให้ลูกค้า สถาบันการเงิน

-   งานทำกล่องไฟ First Choice ติดตั้งตามที่ต่างๆ

-   งานจัดทำ Model และงาน Graphic ต่างๆ

-   งาน Tent Road Shows ของ Chevrolet ทั่วประเทศ

-   งานออกแบบตกแต่งภายในของ ธนาคารแลนด์แอนด์เฮ้าส์ เพื่อรายย่อย จำกัด (มหาชน)

    2.  การตลาดและภาวะการแข่งขัน

  ธุรกิจงานแสดงสินค้าและนิทรรศการ(Event and Exhibition) ในปี พ.ศ. 2547
  มีมูลค่าตลาดรวมประมาณ 7,000 ล้านบาท (ไม่นับรวมมูลค่าการซื้อขายสินค้าที่เกิดขึ้นในงาน)
  อัตราการขยายตัวประมาณ 20% ต่อปี ส่วนปี พ.ศ. 2548 การเติบโตเป็นไปในลักษณะชะลอตัว
  จากการเติบโตที่สูงมาอย่างต่อเนื่องในช่วง 2 ปีผ่านมา คาดว่ามีอัตราการเติบโตประมาณ 15%

  ในปีนี้การเติบโตของธุรกิจขึ้นอยู่กับภาครัฐเป็นสำคัญ
  โดยปัจจุบันภาครัฐใช้กิจกรรมแสดงผลงานและนิทรรศการจากโครงการลงทุนขนาดใหญ่ (Mega
  Project) รวมถึงการฟื้นตัวของการท่องเที่ยว
  ภายหลังเหตุธรณีพิบัติภัยและสถานการณ์ความรุนแรงในภาคใต้
  เพราะเป็นสื่อที่ได้รับผลตอบรับที่เร็วมีประสิทธิภาพในการเข้าถึงประชาชน ทั้งยังราคาถูก
  ในขณะที่ภาคเอกชนมีการจัดงบประมาณผ่านการทำ Event Marketing เพิ่มขึ้นเช่นกัน
  อันเป็นผลสืบเนื่องจากการแข่งขันทางการตลาดอย่างรุนแรง

  โดยตลาดเปิดกว้างในการแข่งขันสูงจากผู้ประกอบการรายใหญ่ และรายย่อย
  ตลอดจนผู้ประกอบการจากต่างประเทศ บริษัทเชื่อว่าด้วยภาพลักษณ์ที่ดีขององค์กร
  ทีมงานที่มีศักยภาพ ผลการดำเนินงานจากประสบการณ์ทำงานมากว่า 20 ปี จนเป็น 1 ใน 5
  ผู้นำของตลาด ทั้งยังมีเครือข่ายในภูมิภาคต่างๆ 26 ประเทศ
  มีการเชื่อมโยงข้อมูลลูกค้าและข้อมูลทางการตลาดกับเครือข่ายต่างประเทศ
  และความสัมพันธ์ระยะยาวที่ดีต่อลูกค้า จะเป็นปัจจัยสำคัญที่สร้างโอกาสทางการตลาด

-   ลักษณะลูกค้า (Exhibition)

  บริษัทจะมุ่งเน้นลูกค้าที่อยู่ในธุรกิจที่มีศักยภาพในการเติบโตอย่างต่อเนื่อง
  เป็นธุรกิจเชิงรุกที่มุ่งเน้นการเติบโตไปสู่สากล ธุรกิจหรือกิจกรรมที่ได้รับการส่งเสริมจากภาครัฐ
  ธุรกิจที่ต้องการกระตุ้นยอดขาย หรือต้องการสื่อสารสร้างความเข้าใจกับลูกค้ามากขึ้น
  บริษัทได้จำแนกลูกค้าของการจัดกิจกรรมทางการตลาด ดังนี้

  กลุ่มรัฐวิสาหกิจและหน่วยงานของรัฐ กลุ่มรัฐวิสาหกิจ หรือหน่วยงานของรัฐอื่นๆ
  เนื่องจากรัฐบาลมีนโยบายส่งเสริมการลงทุนในอุตสาหกรรมที่มีศักยภาพเติบโตอย่างต่อเนื่อง
  ดังนั้นภาครัฐบาลจึงได้เป็นตัวแทนในการจัดกิจกรรมเพื่อให้ความรู้ ความเข้าใจ
  และเพื่อส่งเสริมการเติบโตของอุตสาหกรรมต่างๆ อาทิ อุตสาหกรรมการท่องเที่ยว
  อุตสาหกรรมอาหาร
  หน่วยงานที่รับผิดชอบต่อการส่งเสริมกิจกรรมส่งเสริมของอุตสาหกรรมเหล่านั้น ได้แก่
  กระทรวงวัฒนธรรม กระทรวงวิทยาศาสตร์ กรมส่งเสริมการส่งออก กระทรวง ICT เป็นต้น

  กลุ่มธุรกิจเอกชน ประกอบด้วย

-   กลุ่มธุรกิจรถยนต์ เนื่องจากประเทศไทยเป็นฐานการผลิตประกอบรถยนต์ชั้นนำมากมาย
    ประกอบกับตลาดรถยนต์ของประเทศไทยมีการขยายและเติบโตอย่างต่อเนื่อง
    ดังนั้นลูกค้าของกลุ่มธุรกิจนี้จึงให้ความสำคัญในการทำการตลาดโดยการจัดกิจกรรมทางการตลาด
    เพราะเป็นการตลาดทางตรง และส่งผลต่อการตัดสินใจของผู้บริโภคได้ทันที
    ทำให้กลุ่มธุรกิจรถยนต์มีการเติบโตอย่างต่อเนื่อง

-   กลุ่มธุรกิจสื่อสารโทรคมนาคม ยังคงเป็นธุรกิจที่มีการเติบโตและมีการแข่งขันด้านการตลาดสูง
    จึงเป็นธุรกิจที่ให้ความสำคัญกับการจัดกิจกรรมและการสื่อสารทางการตลาดอย่างมาก

-   กลุ่มธรุกิจพลังงาน อันเป็นธุรกิจที่ยังคงมีการเติบโตอย่างต่อเนื่อง
    และให้ความสำคัญต่อความรับผิดชอบต่อสังคมชุมชน (Corporate Social
    Responsibility) การให้ความรู้ต่อสาธารณะชนเพื่อรักษาภาพลักษณ์ที่ดีขององค์กร
    จึงมีการจัดกิจกรรมหรือนิทรรศการต่างๆ อยู่เสมอ

-   กลุ่มธุรกิจสถาบันการเงิน เป็นธุรกิจที่มีศักยภาพในการเติบโตสูง โดยเฉพาะ Retail
    Banking ที่มีการแข่งขันกันอย่างมากในปัจุบัน
    ในอันที่จะตอบสนองความต้องการของลูกค้าที่มีความหลากหลายและเปลี่ยนแปลงอยู่ตลอดเวลา
    การสื่อสารโดยจัดกิจกรรมทางการตลาดจึงเป็นเครื่องมือที่สำคัญในการที่จะให้เข้าถึงผู้บริโภค
    หรือกลุ่มลูกค้าเป้าหมายได้โดยตรง และเห็นผลอย่างชัดเจนรวดเร็ว

-   กลุ่มธุรกิจอื่นๆ การขยายตัวของเศรษฐกิจ และการแข่งขันเพิ่มขึ้นมากจะทำให้ธุรกิจด้านอุปโภค
    บริโภคต่าง ๆ หรือการผลิตด้านต่างๆ เช่น อัญมณี เสื้อผ้า
    เป็นกลุ่มลูกค้าที่มีความต้องการด้านการประชาสัมพันธ์ทางการตลาดมากขึ้น
    เพื่อรองรับการแข่งขันที่สูงขึ้น

  รายได้จากการให้บริการของกลุ่มบริษัท มาจากรัฐวิสาหกิจหรือรัฐบาล อุตสาหกรรมรถยนต์
  อุตสาหกรรมสื่อสารโทรคมนาคม ธุรกิจพลังงาน ธุรกิจสถาบันการเงิน
  ซึ่งกลุ่มดังกล่าวเป็นแหล่งรายได้ที่มั่นคงของกลุ่มบริษัท โดยมีรายละเอียดดังนี้

+-----------------------------+----------+---------+---------+-------+
|                             | สัด       |         |         |       |
|                             | ส่วนรายได้ |         |         |       |
+-----------------------------+----------+---------+---------+-------+
| กลุ่มลูกค้า                     | 2548     |         | 2547    |       |
+-----------------------------+----------+---------+---------+-------+
|                             | ล้านบาท   | เ       | ล้านบาท  | ร้อยละ |
|                             |          | ปอร์เซ็นต์ |         |       |
+-----------------------------+----------+---------+---------+-------+
| 1. รัฐวิสาหกิจ/รัฐบาล           | 129      | 21.14   | 83      | 13.06 |
+-----------------------------+----------+---------+---------+-------+
| 2. เอกชน ประกอบด้วย          |          |         |         |       |
+-----------------------------+----------+---------+---------+-------+
| - อุตสาหกรรมรถยนต์            | 342      | 54.97   | 315     | 49.30 |
+-----------------------------+----------+---------+---------+-------+
| -                           | 27       | 4.36    | 66      | 10.23 |
| อุตสาหกรรมการสื่อสารโทรคมนาคม  |          |         |         |       |
|                             | 29       | 4.82    |         |       |
| - พลังงาน                    |          |         |         |       |
|                             | 50       | 5.13    |         |       |
| - สถาบันการเงิน               |          |         |         |       |
+-----------------------------+----------+---------+---------+-------+
| - กลุ่มอื่น ๆ                   | 139      | 9.59    | 175     | 27.40 |
+-----------------------------+----------+---------+---------+-------+
| รวม                         | 716      | 100.00  | 639     | 1     |
|                             |          |         |         | 00.00 |
+-----------------------------+----------+---------+---------+-------+

-   ช่องทางการให้บริการ

การให้บริการของบริษัทและบริษัทย่อยสามารถจำแนกช่องทางได้ดังนี้

-   การเสนอผลงานให้ลูกค้าคัดเลือก

  ทีมการตลาดของบริษัทจะเป็นผู้ติดตามผลงานของลูกค้า
  หรือการได้รับเชิญให้ไปเสนอผลงานจากลูกค้าทั้งภาครัฐวิสาหกิจ ภาครัฐบาล และภาคเอกชน
  โดยหลังจากบริษัทรับข้อมูลจากลูกค้าบริษัทก็จัดเตรียมแผนงานงบประมาณตามวัตถุประสงค์ของลูกค้า
  และนำเสนอเพื่อให้ลูกค้าคัดเลือก หากบริษัทได้รับคัดเลือกให้เป็นผู้ให้บริการ
  ฝ่ายการผลิตผลงานบริษัทก็จะประสานงานกับลูกค้าในการดำเนินงานขั้นต่อไป

-   ความสัมพันธ์ที่ดีกับลูกค้า

  จากนโยบายของบริษัทที่มุ่งเน้นคุณภาพระดับนานาชาติ
  เพื่อสร้างความพึงพอใจของลูกค้าเป็นหลักมีความเชื่อมั่นในคุณภาพ
  และกลับมาใช้บริการของบริษัทอีกอย่างต่อเนื่อง
  จึงส่งผลให้สามารถสร้างและรักษาสัมพันธภาพอันดีกับลูกค้าประกอบกับการที่บริษัทมุ่งเน้นลูกค้าที่มีศักยภาพสูงในการเติบโตและมีงบประมาณและแผนการประชาสัมพันธ์การทำการตลาดตลอดทั้งปี
  จึงทำให้บริษัทได้รับงานจากลูกค้าอย่างต่อเนื่อง

-   พันธมิตรทางการค้า

  การเป็นพันธมิตรทางการค้ากับผู้จัดงานนิทรรศการแสดงสินค้า (Trade Organizer)
  และพันธมิตรอื่นที่อยู่ในห่วงโซ่ธุรกิจการจัดกิจกรรมทางการตลาด
  ผู้จัดงานหรือพันธมิตรเหล่านี้สามารถแนะนำลูกค้าให้แก่บริษัท
  หรือสนับสนุนให้ลูกค้าเกิดความมั่นใจในการใช้บริการของบริษัทได้เป็นอย่างดี

-   การแนะนำของลูกค้า

  จากประสบการณ์มากกว่า 20 ปี และบริการที่รับรองคุณภาพระดับนานาชาติ
  จึงทำให้ลูกค้ามั่นใจในคุณภาพงานของบริษัท และมีการแนะนำลูกค้าอื่นๆ
  ให้มาใช้บริการกับบริษัทด้วย

-   Pico Far East หรือบริษัทในเครือของ Pico Far East ในประเทศอื่น ๆ

  การเป็นบริษัทในเครือของ Pico Far East
  ทำให้เกิดความร่วมมือกันระหว่างบริษัทแม่และบริษัทในเครือในประเทศต่าง ๆ
  โดยหากลูกค้าของบริษัทเหล่านี้
  ต้องการทำนิทรรศการจัดการแสดงในประเทศไทยก็จะมีการประสานงานมายังบริษัทเพื่อให้บริการลูกค้าของบริษัทเหล่านี้ในประเทศไทย

3.  การจัดหาผลิตภัณฑ์

  ลักษณะธุรกิจของบริษัทคือ ให้บริการในการบริหารการจัดการแสดงสินค้าและนิทรรศการ
  โดยเน้นการให้บริการแบบครบวงจร ตั้งแต่การวางแนวคิด ออกแบบ ก่อสร้าง ตกแต่ง
  และบริหารงานแสดงสินค้า

ขั้นตอนการจัดหาผลิตภัณฑ์หรือบริการของบริษัทจะเริ่มจาก

1.  ฝ่ายงานด้านการตลาด

  เริ่มศึกษาหาข้อมูลของบริษัทลูกค้า โดยรับข้อมูลจากศูนย์แสดงสินค้า ซึ่งได้แก่ BITEC, QSNCC,
  IMPACT เป็นต้น หรือได้รับข้อมูลจากผู้จัดงานแสดงสินค้า อาทิเช่น บริษัท แบงค็อก เอ็กซ์ซิบิชั่น
  เซอร์วิส จำกัด บริษัท รีดเทรดเด็กซ์ จำกัด เป็นต้น
  หรือรับข้อมูลจากการประกาศและประชาสัมพันธ์ต่างๆ
  และหลังจากนั้นบริษัทจะดำเนินการติดต่อบริษัทลูกค้าเพื่อรับทราบข้อมูล
  และความต้องการของบริษัทลูกค้า หลังจากนั้นฝ่ายการตลาดจะวางแนวคิด
  และแผนการจัดงานว่าลูกค้าต้องการสื่อสารอะไรต่อผู้บริโภค
  ทั้งนี้แนวความคิดดังกล่าวต้องครอบคลุมและสะท้อนการสื่อสารดังกล่าวไว้ในการจัดงาน
  หลังจากได้แนวคิดและแผนงานและฝ่ายงานการตลาดจะนำข้อมูลดังกล่าวส่งให้ฝ่ายงานที่เกี่ยวข้องต่อไป

2.  ฝ่ายออกแบบ

  ฝ่ายออกแบบจะรับแนวคิดของฝ่ายการตลาด และนำแนวคิดดังกล่าวมาออกแบบ
  โดยการคัดสรรผู้ออกแบบ
  บริษัทจะพิจารณาจากความถนัดและความเชี่ยวชาญในการออกแบบของแต่ละบริษัทที่แตกต่างกันไป
  โดยอาจะใช้บริษัทย่อย เช่น พีเอ็กซ์ ในการออกแบบโครงสร้างคูหามาตรฐาน อาร์ตคอม
  ออกแบบงานกราฟฟิค เป็นต้น หรืออาจใช้บริษัทรับจ้างจากภายนอก (Outsourcing)
  ทั้งนี้ขึ้นอยู่ดับความเหมาะสม
  เพื่อให้ได้งานออกแบบที่มีความคิดสร้างสรรค์และตอบสนองความต้องการของลูกค้าได้
  เมื่อได้ผู้ออกแบบครบถ้วนตามรายละเอียดของงานแล้ว ก็จะทำการประเมินราคาค่าจัดสร้าง
  และดำเนินการตามแบบนำเสนอต่อลูกค้า

3.  การก่อสร้างและตกแต่งภายใน

  เมื่อบริษัทจัดทำรายละเอียดและแบบงานครบถ้วนแล้ว
  ก็จะพิจารณาดำเนินการผลิตเองเฉพาะงานบางประเภทที่บริษัทมีความชำนาญ ส่วนงานอื่นๆ
  อาจมอบหมายให้บริษัทรับจ้างผลิตภายนอก (outsourcing)
  ที่เป็นผู้เชี่ยวชาญเฉพาะด้านดำเนินการต่อไป โดยบริษัทเหล่านั้นอาจเป็นบริษัทย่อย หรือบริษัทใดๆ
  ที่ผ่านการคัดสรรมาแล้วก็ได้ กรณีนี้บริษัทก็จะทำหน้าที่ตรวจเช็ค
  และควบคุมให้งานโดยรวมเป็นไปตามขั้นตอนและแผนงานที่วางไว้
  เมื่องานทั้งหมดเสร็จเรียบร้อยแล้ว บริษัท ก็จะตรวจสอบผลงาน และส่งมอบให้แก่ลูกค้า ณ
  สถานที่ที่ตกลงกันไว้

4.  ฝ่ายบริหารงาน

  หลังจากขั้นตอนก่อสร้างแล้วเสร็จ
  บริษัทจะดำเนินการเตรียมทีมงานสำหรับการบริหารการจัดงานนั้น
  ซึ่งรวมถึงการคัดเลือกบุคคลเพื่อประชาสัมพันธ์สินค้าในงาน การฝึกอบรม การจัดเตรียมการแสดง
  ทั้งนี้บริษัทจะประสานงานไปยังกับบริษัท ผู้มีความเชี่ยวชาญเฉพาะทางภายนอก (Outsource)
  อาทิ บริษัทจัดหาคน บริษัททำความสะอาด บริษัทรักษาความปลอดภัย บริษัทที่รับจัดการแสดงต่าง
  ๆ โดยบริษัทจะเป็นผู้ประสานงาน ควบคุมทีมงาน และการแสดงให้สอดคล้องกับแนวคิดของงาน
  และบริหารงานจนงานกิจกรรมทางการตลาดเสร็จสิ้น

4.  งานที่อยู่ระหว่างดำเนินการและยังไม่ได้ส่งมอบ ณ 31 ตุลาคม 2548

+----------------------------------------------+---------+------------+
| งานที่ยังไม่ส่งมอบ                                | จ       | มูล         |
|                                              | ำนวนงาน | ค่ารวมทั้งหมด |
|                                              |         |            |
|                                              |         | (บาท)      |
+----------------------------------------------+---------+------------+
| 1. ธุรกิจให้บริการการจัดกิจกรรมทางการตลาด          | 8       | 22.2       |
+----------------------------------------------+---------+------------+
| 2. ธุรกิจให้บริการจัดกิจกรรมการตลาดในงานแสดงสินค้า   | 5       | 19.1       |
+----------------------------------------------+---------+------------+
| 3. ธุรกิจการจัดนิทรรศการถาวรและพิพิธภัณฑ์            | 9       | 280.7      |
+----------------------------------------------+---------+------------+
| 4. ธุรกิจการให้บริการอื่น ๆ                        | 2       | 15.5       |
+----------------------------------------------+---------+------------+
|   รวม                                        | 24      | 337.5      |
+----------------------------------------------+---------+------------+